"Väikesed hiiglased" tänane neljas saade näitas andekaid lapsi täiesti uuest küljest, kui talendisaates astusid esimest korda lavale kõikide tiimide liikmed korraga.
Kui kõik tantsijad esitasid koos vägeva ühistantsu ja pisemad talendid osalesid lõbusas sõnaseletusmängus, siiis väikesed lauljad said lava jagada Liis Lemsaluga.
Vaata, kuidas kõlas Liis Lemsalu hittlugu "Sinu ees" väikeste laululindude esituses!
Tänane „Väikesed hiiglased“ tõi viimast korda lavale kõik viis tiimi, sest tihedas konkurentsis langes saatest välja Hanna-Liina Võlurid. Nädala pärast pühapäeval astuvad seega vaatajate ette taas Koidu Tähed, Inese Imelised, Jussi Superkamp ja Danieli Dream Team.